Legal Document

Category: 8

Text:
14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 47 της 12/15 Φεβρ. 1964 (ΦΕΚ Α΄ 30)  (Διόρθ. ημαρτ. ΦΕΚ Α΄ 54 της 1 Απρ.  1964). Περί εγκρίσεως του Κανονισμού Ασφαλίσεως του Ταμείου Ασφαλίσεως Εμπόρων. (Διορθ. ημαρτ. εν ΦΕΚ Α΄ 54 της 1 Απρ. 1964). Έχοντες υπ’ όψιν: 1.Τας διατάξεις των άρθρ. 3 και 4 του Ν.Δ. 4096/60 «περί ρυθμίσεως θεμάτων τινών του Ταμείου Ασφαλίσεως Εμπόρων» 2.Γνώμην του Διοικητικού Συμβουλίου του Ταμείου Ασφαλίσεως Εμπόρων υποβληθείσαν ημίν δια των 62039/14/11/254/3.1.1963 και 30991/13.6. 1963 αναφορών του ως άνω Ταμείου. 3.Γνώμην του Συμβουλίου Κοινωνικής Ασφαλίσεως διατυπωθείσαν κατά την υπ’ αριθ. 128/31.10. 63 συνεδρίασιν αυτού της ΙΒ΄ περιόδου. 4.Την υπ’ αριθ. 824/63 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Εγκρίνομεν τον Κανονισμόν Ασφαλίσεως του Ταμείου Ασφαλίσεως Εμπόρων εξ άρθρ. 8 έχοντα ως ακολούθως: Πρόσωπα υπαγόμενα εις την Ασφάλισιν Άρθρ.1-4.-(Βλ. ήδη άρθρ. 2-4 Νόμ. 403/1976, κατωτ. αριθ. 22). Υπαγωγή εις την ασφάλισιν Άρθρ.5.-1.Η εγγραφή εις το Μητρώον των ησφαλισμένων του ΤΑΕ ενεργείται επί τη βάσει εγγράφου αιτήσεως του υποχρέου προς την ασφάλισιν ή και αυτεπαγγέλτως υπό του Ταμείου. Η διαδικασία εγγραφής εις το Μητρώον του ΤΑΕ καθορίζεται δια γενικής αποφάσεως του Δ. Συμβουλίου. Το Ταμείον δύναται να ενεργή και γενικήν ή κατά περιοχάς απογραφήν των εις την ασφάλισιν αυτού υπαγομένων προσώπων επί τη βάσει κανονισμού εγκρινομένου υπό του Υπουργού Εργασίας, προτάσει του Δ.Σ. οριζούσης τον τρόπον και τα όργανα ενεργείας της απογραφής και την αμοιβήν αυτών. 2.Παν πρόσωπον αναλαμβάνον την άσκησιν του επαγγέλματος του εμπόρου, υποχρεούται από της ενάρξεως της υπ’ αυτού ασκήσεως της εμπορίας, να υποβάλη εις το ΤΑΕ, έγγραφον αίτησιν ασφαλίσεώς του. Η αίτησις ασφαλίσεως δύναται να υποβληθή και παρά τρίτου προσώπου, έχοντος έννομον συμφέρον εκ της ασφαλίσεως του υποχρεουμένου εις ταύτην. Το ΤΑΕ δικαιούται και αυτεπαγγέλτως να προσκαλέση προς ασφάλισιν πάντα έμπορον ο οποίος παραλείπει ν’ ασφαλισθή εις αυτό. Η πρόσκλησις γίνεται πάντοτε εγγράφως και τάσσεται ωρισμένη προθεσμία ασφαλίσεως. Σελ. 274,02 (γ) Τεύχος 683 – Σελ. 114 Παρελθούσης απράκτου της ταχθείσης προθεσμίας, η εγγραφή ενεργείται αυτεπαγγέλτως εις το Μητρώον των ησφαλισμένων καθοριζομένης συγχρόνως και της χρονολογίας ενάρξεως της ασφαλιστικής σχέσεως ουχί πάντως προγενεστέρας της πενταετίας από της χρονολογίας ενεργείας της εγγραφής. 3.Η κατά την προηγουμένην παράγραφον αίτησις ασφαλίσεως περιλαμβάνει υποχρεωτικώς: α)Το όνομα και επώνυμον, το όνομα του πατρός, της μητρός και της συζύγου ή του συζύγου, προκειμένου δε περί γυναικός εμπόρου και το οικογενειακόν όνομα αυτής. β)Το είδος του ασκουμένου εμπορίου την κατοικίαν του αιτούντος και την έδραν και διεύθυνσιν της επιχειρήσεώς του. γ)Τον τόπον και την χρονολογίαν γεννήσεως. δ)Την οικογενειακήν αυτού κατάστασιν. ε)Το καθ’ έκαστον οικον. έτος οριστικοποιηθέν υπό της Εφορίας εισόδημά του εκ της ασκήσεως της εμπορίας. ς)Παν άλλο στοιχείον, το οποίον ήθελε ορίσει δι’ αποφάσεώς του το Διοικ. Συμβούλιον. Τα ως άνω στοιχεία παρέχονται δια συμπληρώσεως ειδικού προς τούτο εντύπου δελτίου, το οποίον δίδει το ΤΑΕ και είναι όμοιον προς το δελτίον απογραφής, των κατά την έναρξιν της λειτουργίας του Ταμείου ασφαλισθέντων. Μετά της ως άνω αιτήσεως παραδίδονται και δύο φωτογραφίαι του αιτούντος. 39.Ε.α.14 Καταστατικό Ταμείου ΑσφαλίσεωςΕμπόρων (Τ.Α.Ε) Οι ασκούντες την εμπορίαν εις περιοχάς όπου λειτουργεί ο κλάδος Υγειονομικής Περιθάλψεως του ΤΑΕ, συνυποβάλλουσι και συμπληρωματικόν απογραφικόν δελτίον δια την ασφάλισίν των εις το ΕΚΥΠ μεθ’ ετέρων δύο φωτογραφιών των και ανά δύο φωτογραφιών εκάστου προστατευομένου μέλους οικογενείας των και των απαραιτήτων ληξιαρχικών πράξεων γεννήσεως των τέκνων των. Η αίτησις, το δελτίον απογραφής και παν άλλο έγγραφον σχετικόν με την ασφάλισιν τοποθετούνται και φυλάσσονται εις τον ατομικον φάκελλον του ησφαλισμένου. Μεταβολή των δια των απογραφικών δελτίων χορηγηθέντων στοιχείων ενεργείται μόνον επί τη πρασαγωγή επισήμων βεβαιώσεων των αρμοδίων Αρχών ή υπηρεσιών πλην των στοιχείων εκείνων των οποίων δύναται να λάβη άμεσον αντίληψιν η υπηρεσία δι’ οργάνου αυτής. Διόρθωσις της δηλωθείσης χρονολογίας γεννήσεως του ησφαλισμένου ή των προστατευομένων μελών οικογενείας αυτού, επιτρέπεται μόνον επί τη προσαγωγή αντιγράφου ληξιαρχικής πράξεως γεννήσεως εξ υπαρχής συντεταγμένης ή πιστοποιητικού του Δήμου ή Κοινότητος περί της εν τω Μητρώω αρρένων (ή θηλέων) ή εν τω Δημοτολογίω εγγραφής των. Μόνον εν ελλείψει πάντων των ανωτέρω επιτρέπεται ο δια δικαστικής αποφάσεως καθορισμός της χρονολογίας γεννήσεως μετά προσεπίκλησιν του Ταμείου. Τ’ ανωτέρω ισχύουν δι’ απάσας τας προ της ισχύος του παρόντος περιπτώσεις, εφ’ όσον δεν έχουσιν εισέτι κριθή, ανεξαρτήτως χρόνου υποβολής της αιτήσεως περί διορθώσεως της ηλικίας ή επελεύσεως του ασφαλιστικού κινδύνου. 4.Οι ασκούντες την εμπορίαν, ως αύτη καθορίζεται εν άρθρ. 1, άμα τη εγγραφή των εις το Μητρώον των ησφαλισμένων, υπάγονται εις την ασφάλισιν, αφ’ ης ασκούν το εμπορικόν επάγγελμα ουχί όμως δια χρόνον προγενέστερον της πενταετίας, από της χρονολογίας της υποβολής της περί εγγραφής των αιτήσεως. Ο χρόνος εμπορικής απασχολήσεως προσώπων ησφαλισμένων ήδη ή ου εις το ΤΑΕ κατά την δημοσίευσιν του παρόντος πραγματοποιηθείς εις περίοδον προγενεστέραν μεν της πενταετίας από της παρ’ αυτών υποβολής της περί αναγνωρίσεως τούτου σχετικής αιτήσεως, ουχί δε και προ του χρόνου ενάρξεως της λειτουργίας του Ταμείου, αναγνωρίζεται υπό του ΤΑΕ ως χρόνος πραγματικής ασφαλίσεως, εφ’ όσον η σχετική αίτησις υποβληθή εντός 6 μηνών από της δημοσιεύσεως του παρόντος. Μετά την εκπνοήν της προθεσμίας ταύτης χρόνος εμπορικής απασχολήσεως προγενέστερος της πενταετίας από της υποβολής της περί αναγνωρίσεώς του αιτήσεως εν ουδεμιά περίπτωση αναγνωρίζεται υπό του ΤΑΕ. Η προθεσμία δια την άσκησιν του δικαιώματος αναγνωρίσεως του υπό του ανωτέρω εδαφίου προβλεπομένου χρόνου εμπορικής απασχολήσεως, παραταθείσα μέχρι της 30/6/1969 δια του Β.Δ. 423/1968 (κατωτ. αριθ. 17) παρετάθη εκ νέου αφ’ ης έληξεν μέχρι της 31 Δεκ. 1971, δια του άρθρ. 6 Β.Δ.380/1971 (βλ. την εν τέλει του παρόντος Β.Δ/τος μεταβατικήν διάταξιν). Μετά την επέλευσιν του ασφαλιστικού κινδύνου δεν επιτρέπεται εγγραφή εις το Μητρώον των ησφαλισμένων. Εκκρεμείς εις την Υπηρεσίαν του Ταμείου κατά την δημοσίευσιν του παρόντος αιτήσεις αναδρομικής εγγραφής ή αναγνωρίσεως παρωχημένου χρόνου εμπορικής απασχολήσεως, κρίνονται βάσει των προϊσχυσασών διατάξεων του παρόντος άρθρου, εφ’ όσον τα αιτηθέντα υπό της υπηρεσίας δικαιολογητικά υποβληθώσι το αργότερον εντός 6 μηνών από της δημοσιεύσεως του παρόντος, μετά την πάροδον των οποίων εμπίπτουν εις τας διατάξεις αυτού. Αιτήσεις αναθεωρήσεως επί περιπτώσεων κριθεισών προ της δημοσιεύσεως του παρόντος, υποβαλλόμεναι εντός 6μηνού από της δημοσιεύσεως αυτού, θα κρίνωνται βάσει των προϊσχυσασών διατάξεων και εφ’ όσον δεν παρήλθεν έτος από της εγγράφου ανακοινώσεως εις τον ενδιαφερόμενον της προς αναθεώρησιν αποφάσεως. Εις πάσαν περίπτωσιν αναδρομικής εγγραφής ή επανεγγραφής ή οπωσδήποτε αναγνωρίσεως παρωχημένου χρόνου εμπορικής απασχολήσεως, ο υπολογισμός και η καταβολή των αναδρομικώς οφειλομένων εισφορών ενεργείται βάσει του κατά τον χρόνον της καταβολής ισχύοντος ποσού εισφοράς μεθ’ όλων των επ’ αυτού προσθέτων επιβαρύνσεων, μη δυναμένων να υπερβώσι το 50% και ουχί βάσει του ποσού ασφαλίστρου του χρόνου ον αύται αφορούν. Ο τρόπος εξοφλήσεως των αναδρομικώς οφειλομένων καθορίζεται υπό του Διοικ. Συμβουλίου δια μηνιαίων δόσεων ουχί περισσοτέρων των 36. 5. «Η ασφαλιστική σχέσις του ησφαλισμένου μετά του ΤΑΕ, άρχεται από της χρονολογίας της οριζόμενης δια της εγκρινούσης ή επιβαλλούσης την ασφάλισιν πράξεως κατά τα εν παρ. 2 και 4 του παρόντος άρθρου οριζόμενα και λήγει: α) Δια του θανάτου, β) δια της πραγματικής διακοπής του επαγγέλματος του εμπόρου, χρονολογουμένης δι’ αποφάσεως του Διοικητικού Συμβουλίου και γ) δι’ απωλείας της ιδιότητος του εμπόρου κατά τας διατάξεις των σχετικών Νόμων. Εις τας περιπτ. β΄ και γ΄ ασφαλιστική σχέσις επαναρχίζει, αφ’ ης ο ησφαλισμένος ανακτήσει την ιδιότητα του εμπόρου. Εις ας περιπτώσεις η επαναφορά εις την  ασφάλισιν   χωρεί   αναδρομικώς   ισχύουν   οι   πε(Αντί της σελ. 274,11 (γ) Σελ. 274,11 (δ) Τεύχος 424 – Σελ. 75 Καταστατικό Ταμείου ΑσφαλίσεωςΕμπόρων (Τ.Α.Ε) 39.Ε.α.14 ριορισμοί της παρ. 4 του παρόντος άρθρου. Εν περιπτώσει επαναγραφής ησφαλισμένου διαγραφέντος αυτεπαγγέλτως υπό του Ταμείου δι’ οιανδήποτε αιτίαν, ισχύουν οι περιορισμοί της παρ. 4 του παρόντος άρθρου, εφ’ όσον παρήλθε πενταετία από της διαγραφής εκ του Μητρώου των ησφαλισμένων μέχρι της υποβολής της περί επαναγραφής αιτήσεως. Οι επαναγραφόμενοι προ της παρελεύσεως  5ετίας, από της διαγραφής, εξοφλούν τας καθυστερουμένας εισφοράς των, βάσει του, κατά την ημέραν της καταβολης, ισχύοντος ασφαλίστρου. Η ασφαλιστική μετά του ΤΑΕ σχέσις των εις εκτέλεσιν τελεσιδίκων αποφάσεων των αρμοδίων οργάνων Διαχωρισμού μεταγραφομένων εις το ΤΑΕ εκ του ΤΕΒΕ ή εκ του ΤΑΕ εις το ΤΕΒΕ πρόσωπον άρχεται ή λήγει, αναλόγως της περιπτώσεως από της ημερομηνίας εκδόσεως της σχετικής αποφάσεως των οργάνων τούτων». Η παρ. 5 αντικατεστάθή ως άνω δια του Β.Δ. 218 της 14/27 Μαρτ. 1968 (ΦΕΚ Α΄ 62), ούτινος η ισχύς άρχεται από 1 Μαΐου 1968. 6.»Ησφαλισμένοι στερηθέντες οποτεδήποτε ή στερούμενοι εφεξής της εμπορικής ιδιότητος συνεπεία πτωχεύσεως έχοντες συμπεπληρωμένην 15ετή τουλάχιστον ησφαλισμένην εις το Τ.Α.Ε. πραγματικήν υπηρεσίαν κατά τον χρόνον δημοσιεύσεως της πτωχευτικής αποφάσεως, δύνανται κατόπιν εγγράφου αιτήσεώς των, υποβαλλομένης εις το Ταμείον εντός ανατρεπτικής προθεσμίας ενός έτους, αρχομένης, προκειμένου μεν περί των ήδη πτωχευσάντων από της δημοσιεύσεως του παρόντος, προκειμένου δε περί των εφεξής πτωχευόντων από της πτωχεύσεως, να αιτήσωνται την προαιρετικήν συνέχισιν της ασφαλίσεώς των παρά τω Τ.Α.Ε., δια τον από της πτωχεύσεως  και μέχρι της δικαστικής αποκαταστάσεώς των ή της συμπληρώσεως των προϋποθέσεων απονομής συντάξεως χρόνον, εφ’ όσον και δι’ όσον χρόνον δεν υπήγοντο, ή δεν υπάγονται εις την ασφάλισιν ετέρου οργανισμού δια σύνταξιν κυρίας ασφαλίσεως. Συνέχισις τυχόν της προαιρετικής ασφαλίσεως δια χρόνον καθ’ ον ο ενδιαφερόμενος υπήγετο εις την ασφάλισιν ετέρου Οργανισμού κυρίας ασφαλίσεως, ουδέν δικαίωμα γεννά έναντι του Τ.Α.Ε., πλην του της επιστροφής των καταβληθεισών εισφορών ατόκως. Ως καταβλητέα εισφορά δια την προαιρετικήν συνέχισιν της ασφαλίσεως ορίζεται η κατά τον χρόνον της καταβολής ισχύουσα εισφορά δια την ασφαλιστικήν κατηγορίαν εις την οποίαν υπήγοντο κατά τον χρόνον της πτωχεύσεως. Σελ. 274,12 (δ) Τεύχος 424 – Σελ. 76 Προκειμένου περί πτωχευσάντων προ της ισχύος του υπ’ αριθ. 47/1964 Β.Δ/τος το ποσόν το προκύπτον εκ της κατ’ εφαρμογήν των προηγουμένων διατάξεων, προαιρετικής συνεχίσεως της ασφαλίσεως, δύναται να εξοφληθή εις δόσεις ων ο αριθμός, οριζόμενος υπό του Δ.Σ. δεν δύναται να είναι ανώτερος των 72. Αι διατάξεις, περί των συνεπειών εν περιπτώσει καθυστερήσεως καταβολής των ασφαλιστικών εισφορών, του άρθρ. 86 του Καταστατικού του Ταμείου, εφαρμόζονται αναλόγως». Η παρ. 6 ετροποποιήθη ως άνω δια του Β.Δ. 129 της 7/27 Φεβρ. 1969 (ΦΕΚ Α΄ 32), η ισχύς του οποίου άρχεται από της πρώτης του μεθεπομένου της δημοσιεύσεώς του εις την Εφημερίδα της Κυβερνήσεως μηνός, ήτοι την 1 Απρ. 1969. 7.Πάντες οι κατά τας διατάξεις του άρθρ. 1 του παρόντος Δ/τος υπαγόμενοι εις την υποχρεωτικήν ασφάλισιν του ΤΑΕ, εγγραφόμενοι εις το Μητρώον των ησφαλισμένων κατά τ’ ανωτέρω, προς νομιμοποίησιν της παρά τω ΤΑΕ ασφαλίσεώς των, υποχρεούνται όπως εντός διετίας από της εγγραφής των υποβάλωσι εις την Υπηρεσίαν του Ταμείου. α)Πιστοποιητικόν της αρμοδίας Οικον. Εφορίας, βεβαιούν τον χρόνον και το είδος της παρ’ αυτών ασκουμένης εμπορίας και τα εκ ταύτης βεβαιωθέντα καθαρά εισοδήματα καθ’ έκαστον έτος. β)Πιστοποιητικόν αρμοδίου Εμπορικού Επιμελητηρίου εμφαίνον την εγγραφήν των εις το Μητρώον των μελών του. Η προσαγωγή του πιστοποιητικού Οικον. Εφορίας απαιτείται και εις τας περιπτώσεις μη υποχρεώσεως υποβολής φορολογικής δηλώσεως και μη καταβολής φόρου λόγω μη υπερβάσεως του αφορολογήτου ορίου εισοδήματος ή και λόγω ζημιών εκ της ασκήσεως του εμπορικού επαγγέλματος. Η εξ οιασδήποτε νομίμου αιτίας απαλλαγή από της υποχρεώσεως καταβολής φόρου δεν συνεπάγεται απαλλαγήν εκ της ασφαλίσεως, εφ’ όσον ασκείται πράγματι το εμπορικόν επάγγελμα. Εφ’ όσον η ασφάλισις αιτείται αναδρομικώς, η Υπηρεσία του Ταμείου δύναται και προ της εγκρίσεως της αιτήσεως να ζητήση από τον ενδιαφερόμενον την υποβολήν πιστοποιητικού αρμοδίας Οικον. Εφορίας και αρμοδίου Εμπορικού Επιμ/ρίου, προς απόδειξιν της ασφαλιστέας εμπορικής του ιδιότητος και του πραγματοποιηθέντος χρόνου εμπορικής απασχολήσεώς του. 39.Ε.α.14 Καταστατικό Ταμείου ΑσφαλίσεωςΕμπόρων (Τ.Α.Ε) Η Υπηρεσία του Ταμείου δύναται και εις πάσαν ετέραν περίπτωσιν να ζητήση την υποβολήν των εν λόγω δικαιολογητικών, και παντός ετέρου πλέον τούτων δικαιολογητικού, προκειμένου αύτη ή το Δ. Συμβούλιον να μορφώση γνώμην περί της νομιμότητος της αιτουμένης ή της υφισταμένης ασφαλίσεως εις το ΤΑΕ. Εκπρόθεσμος τυχόν εγγραφή εις τους φορολογικούς καταλόγους και εκπρόθεσμος υποβολή εις την Οικον. Εφορίαν δηλώσεως περί κτήσεως εισοδήματος εξ εμπορίας δεν γίνεται δεκτή ως αποδεικτικόν στοιχείον εμπορικής απασχολήσεως, εάν αφορά χρόνον προγενέστερον του έτους από της χρονολογίας της εκπροθέσμου υποβολής της αιτήσεως εγγραφής ή της φορολογικής δηλώσεως. 8.Τα μέλη των Διοικήσεων των Ανων. Εταιρειών, εγγραφόμενα εις το Μητρώον των ησφαλισμένων υποχρεούνται, όπως εντός διετίας από της εγγραφής των προσάγωσι πλην των εν τη παρ. 7 δικαιολογητικών και: α) Αντίτυπον του Κατ/κού της Α.Ε., β) κεκυρωμένα αποσπάσματα των πρακτικών των Γενικών Συνελεύσεων καθ’ ας εξελέγοντο εκάστοτε μέλη του Δ.Σ. της Α.Ε. εξ ων να προκύπτη η εκλογή των και ο αριθμός των υπό την κατοχήν των μετόχων ας αντιπροσώπευσαν κατά την συνέλευσιν επί του συνόλου των μετοχών της Εταιρείας, γ) Βεβαίωσιν της Α.Ε. εμφαίνουσαν τον χρόνον της συμμετοχής των εις την Διοίκησιν ταύτης και την τυχόν υπεύθυνον εκάστοτε ιδιότητά των εν αυτή. 9.Εν αντικειμενική αδυναμία υποβολής πιστοποιητικού Οικον. Εφορίας ή διπλοτύπων καταβολής φόρου επιτηδεύματος ή φόρου εισοδήματος εξ εμπορικής υπηρεσίας καθορίζεται κατά την κρίσιν του Δ. Συμβουλίου, βάσει επαρκών άλλων στοιχείων δι’ αποφάσεως αυτού. Τοιαύτα στοιχεία είναι: Επίσημα εμπορικά βιβλία, εμπορική αλληλογραφία, τιμολόγια αγορών, στελέχη τιμολογίων πωλήσεων, δελτία παραγγελιών και βεβαιώσεις τελωνειακών Αρχών και Τραπεζών εκδιδόμεναι βάσει των παρ’ αυταίς συγκεκριμένων στοιχείων. Αντικειμενική αδυναμία εκδόσεως πιστοποιητικού Οικον. Εφορίας υφίσταται εάν συντρέχη μία των κάτωθι περιπτώσεων: α)Εάν ο ησφαλισμένος δεν υπόκειται κατά Νόμον εις φορολογίαν επιτηδεύματος ή εισοδήματος. β)Εάν έχουν καταστραφή τ’ αρχεία της αρμόδιας Οικον. Εφορίας. γ)Εάν υφίστατο αδυναμία εγγραφής του ησφαλισμένου εις τους φορολογικούς καταλόγους ένεκεν ανωτέρας βίας, οφειλομένης εις την εχθρικήν κατοχήν ή τον συμμοριτοπόλεμον αύτη δε αποδεικνύεται δια πιστοποιητικού του οικείου Δημάρχου ή Προέδρου Κοινότητος ή της αρμοδίας Αστυνομικής Αρχής. Εν αδυναμία υποβολής πιστοποιητικού Εμπορικού και Βιομηχανικού ή μικτού Περιφερειακού Επιμελητηρίου, γίνεται δεκτόν πιστοποιητικόν της Οικείας αναγνωρισμένης εμπορικής οργανώσεως της οποίας τυγχάνει μέλος ο ενδιαφερόμενος. Αντί των εν παρ. 8 δικαιολογητικών οι διατελέσαντες μέλη Διοικήσεως διαλυθεισών Ανων. Εταιρειών, δύνανται να προσαγάγωσι πιστοποιητικά της αρμοδίας Υπηρεσίας του Υπουργείου Εμπορίου και της αρμοδίας Εφορίας Ανων. Εταιρειών, βάσει των πρ’ αυτοίς στοιχείων ως και Δελτία Ανων. Εταιρειών της εφημερίδος της Κυβερνήσεως δημοσιεύοντα ανακοινώσεις μελών Δ.Σ. της Α.Ε. ή ισολογισμούς αυτής και παν επίσημον στοιχείον αρμοδίας Δημοσίας Αρχής ή Υπηρεσίας. 10.Το χρονικόν διάστημα από 28ης Οκτ. 1940 μέχρι 31ης Μαρτ. 1945, ή μέχρι της ημέρας του θανάτου του ησφαλισμένου, εφ όσον ούτος επήλθεν εντός του χρονικού τούτου διαστήματος, λογίζεται ως τοιούτον εμπορικής απασχολήσεως και εάν έτι ο ησφαλισμένος διέκοψε την ασφαλιστέαν απασχόλησίν του παρά τω Ταμείω συνεπεία των πολεμικών γεγονότων ή των αναρχικών εκδηλώσεων. Η διάταξις αύτη ισχύει δια τους κατά την δημοσίευσιν του παρόντος υπηγμένους εις την ασφάλισιν από 1.1.1940. 11.Πάσα μεταβολή εις τον χρόνον ασφαλίσεως των εις το Μητρώον των ησφαλισμένων του ΤΑΕ εγγεγραμμένων προσώπων και η διαγραφή εκ του Μητρώου, εγκρίνεται δι’ αποφάσεως του Διοικ. Συμβουλίου. Εις ην περίπτωσιν, επί υποβληθείσης αιτήσεως υπαγωγής εις την ασφάλισιν του Ταμείου ή αναγνωρίσεως χρόνου εμπορικής απασχολήσεως ή νομιμοποιήσεως διανυθέντος εν τη ασφαλίσει χρόνου, η Υπηρεσία του Ταμείου εζήτησεν εγγράφως την υποβολήν υπό του ενδιαφερομένου ή των δικαιοδόχων αυτού δικαιολογητικών, παρερχομένης απράκτου 6μήνου προθεσμίας από της κοινοποιήσεως του σχετικού εγγράφου της Υπηρεσίας, η αίτησις εισάγεται εις το Δ. Συμβούλιον προς κρίσιν. Περίπτωσις υπαγωγής εις την ασφάλισιν ή αναγνωρίσεως ή νομιμοποιήσεως εν τη ασφαλίσει ωρισμένου χρόνου εμπορικής απασχολήσεως, οπωσδήποτε κριθείσα δι’ αποφάσεως του Διοικ. Συμβουλίου, επανεξετάζεται εφ’ άπαξ υπό τούτου, εφ’ όσον εντός έτους από της ανακοινώσεως της αρχικής αποφάσεως αυτού, υποβληθή σχετική αίτησις του ενδιαφερομένου περί αναθεωρήσεως, συνοδευομένη απαραιτήτως υπό νέων στοιχείων. Άρθρ.5α.-(Υπό τον αριθμό αυτόν ενετάχθη  αντικατασταθέν το δεύτερον εδάφιον της  παρ. 3 άρθρου μόνου Β.Δ. 533/1968, κατωτ.  αριθ. 18, δυνάμει της παρ. 1 άρθρ. 2 Β.Δ. 409  της 18/26 Ιουν. 1969, ΦΕΚ Α΄ 122.Προεκρίναμεν την  διατήρησιν  της  διατάξεως  ταύτης, ως  αντικα(Μετά την σελ. 274,12 (γ) Σελ. 274,1201 364 – 155 Καταστατικό Ταμείου ΑσφαλίσεωςΕμπόρων (Τ.Α.Ε) 39.Ε.α.14 τεστάθη εις την αρχική της θέσιν, καθ’ όσον ούτω μόνον γίνεται αύτη κατανοητή). Απόδειξις του χρόνου εμπορικής απασχολήσεως και της διακοπής ταύτης λόγω επελεύσεως του ασφαλιστικού κινδύνου. «Άρθρ.5β.-1.Χρόνος ησφαλισμένης εμπορικής απασχολήσεως εμπίπτων εις την χρονικήν περίοδον από 1.1.40 μέχρι 31.12.65 θεωρείται ως διανυθείς εν μονίμω ασφαλίσει αφ’ όσον αι δι’ αυτόν αντίστοιχοι ασφαλ. εισφοραί κατεβλήθησαν μέχρι 31.12.67 ή ήρξαντο εξοφλούμεναι βάσει των μέχρι της χρονολογίας ταύτης εκδοθεισών Π.Υ.Σ. ή του ΕΣΟΠ περί εξοφλήσεως καθυστερουμένων εισφορών και η καταβολή των εσυνεχίσθη ή συνεχίζεται κανονικώς. Εν εναντία περιπτώσει απαιτούνται τα υπό του άρθρ. 5 του παρόντος προβλεπόμενα δικαιολογητικά και στοιχεία. 2.Χρόνος ησφαλισμένης εμπορικής απασχολήσεως εμπίπτων εις την χρονικήν περίοδον από 1 Ιαν. 1966 και εφεξής θεωρείται ως διανυθείς εν νομίμω ασφαλίσει εφ’ όσον αι αντίστοιχοι ασφαλιστικαί εισφοραί: α) Κατεβλήθησαν το βραδύτερον εντός του επομένου του εις ο αύται αφορώσιν ημερολογιακού έτους, β) ανεξαρτήτως χρόνου καταβολής αυτών αν παρήλθε πενταετία από της καταβολής των και δεν διετυπώθη έγγραφος αντίρρησις εκ μέρους του Ταμείου. Εν εναντία περιπτώσει απαιτούνται τα υπό του άρθρ. 5 του παρόντος προβλεπόμενα δικαιολογητικά και στοιχεία. Η τυχόν καταβολή συμπληρωματικού ασφαλίστρου λόγω μετατάξεως μετά τας προθεσμίας της παρούσης και της προηγουμένης παραγράφου δεν ασκεί επιρροήν επί της εννοίας και της εφαρμογής των διατάξεων τούτων. 3.Η διακοπή του επαγγέλματος τυγχάνει απαραίτητος προϋπόθεσις δια την γένεσιν του συνταξιοδοτικού δικαιώματος. Αύτη δέον ν’ αποδεικνύεται: α) Δι’ αντιγράφου της υποβληθείσης εις την αρμόδιαν Οικονομικήν Εφορίαν δηλώσεως του ενδιαφερομένου περί διακοπής του επαγγέλματός του, κεκυρωμένου υπ’ αυτής, β) δια πιστοποιητικού του αρμοδίου Εμπορικού Επιμελητηρίου ή Εμπορικής Οργανώσεως, εμφαίνοντος την χρονολογίαν διαγραφής αυτού εκ των Μητρώων αυτών και την τύχην της επιχειρήσεως, γ) δι’ υπευθύνου δηλώσεως του ενδιαφερομένου, δ) δια σχετικής εκθέσεως αρμοδίου Οργάνου του Ταμείου, ε) εφ’ όσον ο ησφαλισμένος ήτο μέλος Ομορρύθμου ή Ετερορρύθμου Εταιρείας ή Εταιρείας Περιορισμένης Ευθύνης απαιτείται και η υποβολή κεκυρωμένου αντιγράφου του σχετικού διαλυτικού ή του συμφωνητικού αποχωρήσεως από την Εταιρείαν δεόντως κατακεχωρημένου εις το βιβλίον Εταιρειών του οικείου Πρωτοδικείου, ς) εφ’ όσον ο  Σελ. 274,1202 ησφαλισμένος διετέλεσε μέλος συνεταιρισμού περιορισμένης ευθύνης (Νόμ. 602), απαιτείται και η υποβολή βεβαιώσεως τούτου περί της ακριβούς χρονολογίας αποχωρήσεώς του και της τύχης της μερίδος του, ζ) εφ’ όσον ο ησφαλισμένος είχε την ιδιότητα του μέλους Διοικήσεως Ανωνύμου Εταιρείας αντί των ως άνω δικαιολογητικών απαιτείται η υποβολή βεβαιώσεως της Ανωνύμου Εταιρείας περί του τρόπου και της χρονολογίας καθ’ ην απεχώρησεν εκ της Διοικήσεως αυτής, ήτις τυγχάνει απαραίτητος προϋπόθεσις δια την γένεσιν του συνταξιοδοτικού δικαιώματος ως και περί του αντικαταστάτου αυτού εις την Διοίκησιν της Α.Ε.». Το άρθρ. 5β προσετέθη δια του άρθρ. 3 Β.Δ. 409 της 18/26 Ιουν. 1969 (ΦΕΚ Α΄ 122) 39.Ε.α.14 Καταστατικό Ταμείου ΑσφαλίσεωςΕμπόρων (Τ.Α.Ε) «Άρθρ.5γ.-1.Από της πρώτης του τετάρτου μηνός από της δημοσιεύσεως του παρόντος, υπάγονται εις την υποχρεωτικήν ασφάλισιν του Τ.Α.Ε. οι μη έχοντες την ιδιότητα του Ιατρού εκμεταλλευταί Κλινικών και Θεραπευτηρίων, διεπόμενοι υπό της ισχυούσης νομοθεσίας αμφοτέρων των Κλάδων Ασφαλίσεως (Συντάξεως και Υγείας) του Ταμείου όπου δεν ορίζεται άλλως δια του παρόντος). 2.Τα δυνάμει των διατάξεων της προηγουμένης παραγράφου ασφαλιζόμενα πρόσωπα, δύνανται, κατ’ εξαίρεσιν των εν παρ. 4 του άρθρ. 5 του Β.Δ. 47/1964 οριζομένων, να ζητήσουν, δι’ εγγράφου αιτήσεώς των υποβαλλομένης εντός ανατρεπτικής προθεσμίας ενός έτους από της δημοσιεύσεως του παρόντος την αναγνώρισιν μέχρι 10 ετών εκ του χρόνου πραγματικής απασχολήσεώς των εις τα ανωτέρω επαγγέλματα μετά την 1.1.1940, ως χρόνου πραγματικής ασφαλίσεως παρά τω ΤΑΕ εφ’ όσον ο χρόνος ούτος δεν αναγνωρίζεται ως συντάξιμος εις έτερον Οργανισμόν κυρίας ασφαλίσεως. Δια της αιτήσεως ορίζεται ανεκκλήτως και η ασφαλιστική κατηγορία της προτιμήσεως του ησφαλισμένου. 3.Τον υπό της ανωτέρω παραγράφου οριζόμενον χρόνον εν ασφαλίσει δύνανται να αναγνωρίσωσιν εντός της αυτής προθεσμίας και οι διακόψαντες το εν παρ. 1 επάγγελμα. 4.Ο κατά την προηγουμένην παράγραφον αναγνωριζόμενος χρόνος, εξαγοράζεται δια της καταβολής δι’ έκαστον αναγνωριζόμενον μήνα ποσού ίσου προς την ισχύουσαν κατά τον χρόνον υποβολής της αιτήσεως μηνιαίαν εισφοράν κλάδου συντάξεως της ασφαλιστικής κατηγορίας ην επέλεξεν ο ησφαλισμένος. 5.Δια τον τρόπον α) εξοφλήσεως του ούτω υπολογιζομένου ποσού εξαγοράς, β) εφαρμογής των περί παροχών διατάξεων του Κλάδου Συντάξεως και γ) εφαρμογής των διατάξεων του Κλάδου Υγείας του Ταμείου, εφαρμόζονται αναλόγως αι διατάξεις των παρ. 3 και 4 του άρθρου μόνου του Β.Δ. 533/68 (ΦΕΚ 177/9.8.68 τεύχ. Α΄) ως αύται συνεπληρώθησαν υπό του άρθρ. 2 του Β.Δ. 409/69 (ΦΕΚ 122/26.6.69 τεύχ. Α΄)». Το άρθρ. 5γ προσετέθη δια του άρθρ. 5 Β.Δ. 380 της 31 Μαΐου /8 Ιουν. 1971 (ΦΕΚ Α΄ 113). Μόνιμος Επιτροπή των Ταμείων. Τ.Α.Ε. – Τ.Ε.Β.Ε. Άρθρ.6.-1.Α΄. Καθίσταται Μόνιμος επταμελήν Επιτροπή αποτελουμένη: «α)Εκ 3 ανωτέρων Δημοσίων υπαλλήλων, εξ ων 2 τουλάχιστον του Υπουργείου Εργασίας μεταξύ των οποίων ορίζεται ο Πρόεδρος και ο Αντιπρόεδρος αυτής. β)Εκ 2 αντιπροσώπων των Εμπόρων εκ ων ο εις δέον να προέρχηται εκ των μελών του Διοικ. Συμβουλίου του ΤΑΕ. ο δε έτερος υποδεικνύεται κατά τα υπό του άρθρ. 8 του Νόμ. 4346/64 οριζόμενα. γ)Εκ δύο αντιπροσώπων των Επαγγελματιών και Βιοτεχνών, εξ ων ο εις να προέρχηται εκ των μελών του Διοικ. Συμβουλίου του ΤΕΒΕ ο δε έτερος υποδεικνύεται κατά τα υπό του άρθρ. 8 του Νόμ. 4346/64 οριζόμενα». Η Μόνιμος Επιτροπή ανασυνετέθη ως άνω δια της υπ’ αριθ. 85748 της 23/28 Σεπτ. 1964 αποφ. Υπ. Εργασίας (ΦΕΚ Β΄ 408) Β΄. Άπαντα τα μέλη της Επιτροπής Διαχωρισμού, μετ’ ισαρίθμων αναπληρωματικών αντιστοίχως λαμβανομένων, διορίζονται δι’ αποφάσεως του Υπουργού Εργασίας, δημοσιευομένης δια της Εφημερίδος της Κυβερνήσεως. Γ΄. Εισηγηταί της ως άνω Επιτροπής άνευ ψήφου ορίζονται οι Γεν. Διευθυνταί των Ταμείων, αναπληρούμενοι υπό των νομίμων αναπληρωτών των. Δ΄. Χρέη Γραμματέως της Επιτροπής εκτελεί εις των υπαλλήλων του Υπουργείου Εργασίας, οριζόμενος δι’ αποφάσεως του Υπουργού Εργασίας. Ε΄. Η θητεία απάντων των μελών της Επιτροπής ορίζεται τριετής. Αύτη ευρίσκεται εν απαρτία παρόντων τουλάχιστον 5 μελών αυτής εν οις ο Πρόεδρος ή Αντιπρόεδρος. Αι αποφάσεις λαμβάνονται, δια της πλειοψηφίας των παρόντων και δια ψήφων ουχί ολιγωτέρων των «3», εν ισοψηφία υπερισχυούσης της ψήφου του Προεδρεύοντος της Επιτροπής. 2.Η Επιτροπή αύτη αποτελεί κοινόν συλλογικόν όργανον του Ταμείου ασφαλίσεως Εμπόρων και του ΤΕΒΕ και έχει τας εξής αρμοδιότητας: Καθορίζει δι’ αποφάσεως αυτής τους εις εκάτερον των Ταμείων Ασφαλίσεως Εμπόρων και Επαγγελματιών και Βιοτεχνών της Ελλάδος ασφαλιστέους, λαμβάνουσα υπ’ όψει, αφ’ ενός μεν τας διατάξεις των Νόμ. 2872,3305,6298 άρθρ. 50 και 6364, αφ’ ετέρου δια παν χρήσιμον κατά την κρίσιν της, εκ της θεωρίας και πρακτικής, στοιχείον και γνωμοδοτεί επί των αφορωσών τον κύκλον των εις εκάτερον των Ταμείων τούτων ασφαλιστέων προσώπων, διατάξεων του Καταστατικού αυτών. (Αντί της σελ. 274,121) Σελ. 274,121 (α) Τεύχος 421 – Σελ. 77 Καταστατικό Ταμείου ΑσφαλίσεωςΕμπόρων (Τ.Α.Ε) 39.Ε.α.14 39.Ε.α.14 Καταστατικό Ταμείου ΑσφαλίσεωςΕμπόρων (Τ.Α.Ε) θέτει γενικούς κανόνας διαχωρισμού των παρ’ εκατέρω των Ταμείων ασφαλιστέων και επιλύει τας προκυπτούσας, όσον αφορά τον χαρακτηρισμόν ωρισμένων κατηγοριών προσώπων, ως εμπόρων ή επαγγελματιών ή βιοτεχνών ειδικάς αμφισβητήσεις, είτε αυτεπαγγέλτως, είτε συνεπεία προσφυγής των Ταμείων, είτε συνεπεία προσφυγής των ενδιαφερομένων προσώπων και αποφασίζει περί υπαγωγής αυτών εις το αρμόδιον εκ των δύο Ταμείων Ασφαλίσεως. Η αρμοδιότης της Μονίμου Επιτροπής Διαχωρισμού δεν επεκτείνεται επί ησφαλισμένων δια τους οποίους επήλθεν ήδη ο ασφαλιστικός κίνδυνος και οι οποίοι ήσαν ησφαλισμένοι και κατέβαλον μόνον εις έν εκ των δύο Ταμείων. Εις την περίπτωσιν ταύτην, την χορήγησιν συντάξεως δικαιούνται ο ησφαλισμένος ή τα μέλη οικογενείας τούτου να αιτήσωνται από το Ταμείον, εις ο υπήγετο κατά την ημέραν της επελεύσεως της ασφαλιστικής περιπτώσεως. Εις αν περιπτώσεις ο ησφαλισμένος ασκεί κεχωρισμένως και παραλλήλως δύο επιχειρήσεις, νομιμοποιούσας υπαγωγήν εις την ασφάλισιν αμφοτέρων των Ταμείων κατά τας διατάξεις της νομοθεσίας αυτών ην όμως διπλήν υπαγωγήν δηλοί εγγράφως ο ενδιαφερόμενος ότι δεν επιθυμεί η Επιτροπή αποφαίνεται περί της υπαγωγής του μόνον εις το έν λαμβάνουσα υπ’ όψιν βάσει στοιχείων την κυρίαν αυτού απασχόλησιν και ιδιότητα. 3.Η Επιτροπή καλείται εις Συνεδρίασιν υπό του Προέδρου αυτής δις τουλάχιστον του μηνός και εκτάκτως οσάκις ήθελε παραστή, κατά την κρίσιν του Προέδρου ανάγκη ή ήθελον ζητήσει τούτο τρία τουλάχιστον μέλη αυτής, δια προσκλήσεων κοινοποιουμένων επιμελεία του Γραμματέως προς τα τακτικά μέλη αυτής, τρεις τουλάχιστον ημέρας, ή εν περιπτώσει επειγούσης ανάγκης, 24 τουλάχιστον ώρας προ της συνεδριάσεως. Αν μέλος τι κωλύεται να παραστή υποχρεούται να ειδοποιήση τον Γραμματέα της Επιτροπής, όστις αποστέλλει την πρόσκλησιν εις το αναπληρωματικόν μέλος, δύναται η Επιτροπή δι’ αποφάσεώς της να ορίζη τακτικάς ημέρας Συνεδριάσεως. Εις την πρόσκλησιν αναγράφεται ο τόπος και ο χρόνος της Συνεδριάσεως ως και η ημερησία διάταξις, εν τη οποία αναγράφονται εν περιλήψει τα συζητητέα θέματα. Την ημερησίαν Διάταξιν καταρτίζει ο Πρόεδρος της Επιτροπής, αναλόγως των παρουσιαζομένων αναγκών. Θέματα μη αναγραφόμενα εν τη Ημερησία Διατάξει δύνανται εξαιρετικώς να συζητηθώσιν αποφάσει της Επιτροπής, αλλ’ απόφασις επ’ αυτών δεν δύναται να ληφθή εάν δεν είναι παρόντα άπαντα τα μέλη, εκτός εάν πρόκειται περί εξαιρετικώς επειγούσης ανάγκης μη επιδεχομένης, κατ’ απόφασιν των παρόντων μελών, αναβολήν.Μετά της Ημερησίας Διατάξεως διανέμονται αφ’ ενός μεν τα πρακτικά της προηγουμένης Συνεδριάσεως, εφ’ ετέρου δε αι τυχόν υποβληθείσαι εις την Επιτροπήν εκθέσεις, υπομνήματα και αιτήσεις επί των συζητητέων θεμάτων. Κηρυχθείσης εν απαρτία της Συνεδριάσεως, επικυρούνται τα πρακτικά της προηγουμένης Συνεδριάσεως. Τα διανεμηθέντα εν σχεδίω πρακτικά θεωρούνται επικεκυρωμένα εάν δεν υπάρχη αντίρρησις. Εάν όμως υπάρξη τοιαύτη ο Πρόεδρος, παρέχει τας αναγκαίας πληροφορίας ή διασαφήσεις και ενεργεί τας τυχόν θεωρηθείσας απαραιτήτους διορθώσεις. Η Επιτροπή λόγω επείγοντος, δύναται να εξουσιοδοτήση τον Πρόεδρον, όπως προβή εις την κύρωσιν και κοινοποίησιν των αποφάσεών της. 4.Ο Πρόεδρος της Επιτροπής διευθύνει και τηρεί εντός των ορίων την συζήτησιν, εισηγείται τα θέματα, δίδει τον λόγον εις τα μέλη κατά σειράν της προς τούτο αιτήσεως, θέτει εις ψηφοφορίαν τα ζητήματα, απαγγέλει τας αποφάσεις και μεριμνά δια την εκτέλεσιν αυτών. Η συζήτησις γίνεται κατά σειράν της αναγραφής των θεμάτων εν τη ημερησία διατάξει. Την σειράν ταύτην δύναται να μεταβάλη η Επιτροπή, ήτις δύναται ωσαύτως, ν’ αποφασίση την αναγραφήν θέματός τινος εν τη ημερησία διατάξει της επομένης συνεδριάσεως. Παρά του Γραμματέως της Επιτροπής τηρούνται συνοπτικά, αλλά σαφή, πρακτικά των συνεδριάσεων και των λαμβανομένων αποφάσεων. Τα πρακτικά καταχωρούνται, μετά την επικύρωσιν αυτών, εις επί τούτω τηρούμενον βιβλίον, υπογραφόμενα παρά του Προέδρου, των παρισταμένων μελών και του Γραμματέως. Έκαστον θέμα προ της λήψεως της αποφάσεως, δύναται να παραπεμφθή παρά του Προέδρου ή δι’ αποφάσεως της Επιτροπής εις ειδικής υποεπιτροπήν καταρτιζομένην υπό του Προέδρου και εις ήν λαμβάνουν μέρος μήλη και των τριών κατηγοριών προς επεξεργασίαν και εισήγησιν. 5.Αι αποφάσεις της Μονίμου Επιτροπής θεωρούνται οριστικαί και τελεσίδικοι δι’ αμφότερα τα Ταμεία, εάν εξεδόθησαν δια παμψηφίας ή κατά πλειοψηφίαν. Εν η όμως περιπτώσει εμειοψήφισαν τα δύο μέλη της Επιτροπής, τα εκπροσωπούντα το αυτό Ταμείον, παρέχεται το δικαίωμα εις αμφότερα τα Ταμεία, ν’ ασκήσουν έφεσιν κατά της εν λόγω αποφάσεως εντός ανατρεπτικής προθεσμίας ενός μηνός από της κοινοποιήσεως της αποφάσεως, ενώπιον Δευτεροβαθμίου Επιτροπής, συνιστωμένης δια του παρόντος και αποτελουμένης: «α)Εκ του αρμοδίου Γενικού Διευθυντού Κοιν. Ασφαλείας του Υπουργείου Εργασίας, ως Προέδρου. (Αντί της σελ. 274,13) Σελ. 274,13 (α) 250 – 033 Καταστατικό Ταμείου ΑσφαλίσεωςΕμπόρων (Τ.Α.Ε) 39.Ε.α.14 β)Εκ του αρμοδίου Δ/ντού της οικείας διευθύνσεως του Υπουργείου Εργασίας, ως Αντιπροέδρου. γ)Εκ των Προέδρων του Διοικ. Συμβουλίου ΤΑΕ και ΤΕΒΕ ή των νομίμων αναπληρωτών αυτών ως μελών. Εισηγηταί της ως άνω Επιτροπής άνευ ψήφου ορίζονται οι Γενικοί Διευθυνταί των δύο Ταμείων, αναπληρούμενοι υπό των νομίμων αναπληρωτών αυτών». Η Δευτεροβάθμιος Επιτροπή ανασυνετέθη ως άνω δια της υπ’ αριθ. 85749 της 23/28 Σεπτ. 1964 αποφ. Υπ. Εργασίας (ΦΕΚ Β΄ 408). Άπαντα τα μέλη και οι Εισηγηταί της Επιτροπής μετ’ ισαρίθμων αναπληρωτών αντιστοίχως λαμβανομένων, διορίζονται δι’ αποφάσεως του Υπουργού Εργασίας δημοσιευομένης δια της Εφημερίδος της Κυβερνήσεως. Χρέη Γραμματέως της Επιτροπής εκτελεί εις των υπαλλήλων του Υπουργείου Εργασίας ή των Ταμείων οριζόμενος υπό του Υπουργού Εργασίας. Η θητεία απάντων των μελών της Επιτροπής ως και του Γραμματέως αυτής ορίζεται τριετής. Η Επιτροπή ευρίσκεται εν απαρτία παρόντων 3 τουλάχιστον μελών αυτής λαμβάνει δε αποφάσεις δια της πλειοψηφίας των παρόντων εν ισοψηφία υπερισχυούσης της γνώμης υπέρ ης εδόθη η ψήφος του προεδρεύοντος της Επιτροπής. Οι ησφαλισμένοι δικαιούνται ν’ ασκήσουν έφεσιν ενώπιον της ως άνω Επιτροπής κατά πάσης αποφάσεως, οπωσδήποτε εκδοθείσης, εντός ανατρεπτικής προθεσμίας, ενός μηνός από της κοινοποιήσεως της αποφάσεως. Η Επιτροπή αύτη συνεδριάζει εν τω Υπουργείω, καθ’ ημέρας και ώρας οριζομένας υπό του Προέδρου αυτής. 6.Αι αποφάσεις της Μονίμου Επιτροπής, εφ’ όσον δεν προσβάλλονται κατά τ’ ανωτέρω, καθίστανται τελεσίδικοι και εκτελούνται υποχρεωτικώς υπό των δύο Ταμείων, εντός 15 ημερών από της τελεσιδικίας αυτών. Αι αποφάσεις της Δευτεροβαθμίου Επιτροπής επί των ενώπιόν της ασκηθεισών ενστάσεων, είναι τελεσίδικοι και εκτελούνται υποχρεωτικώς εντός 15 ημερών από της κοινοποιήσεώς των. Οσάκις απόφασις της Μονίμου ή της Δευτεροβαθμίου Επιτροπής αποφαίνεται περί της υπαγωγής οιουδήποτε εις την υποχρεωτικήν ασφάλισιν ενός των δύο Ταμείων, ούτος δ’ έχει απογραφή υπό του ετέρου, δια της αυτής αποφάσεως ορίζεται και η υποχρεωτική παράδοσις του σχετικού φακέλλου. Η ασφαλιστική κατάστασις και η διαδικασία συνταξιοδοτήσεως των από του ενός εις το έτερον Ταμείον μεταγραφομένων προσώπων, ρυθμίζεται κατά τας διατάξεις του Ν.Δ. 4202/61 «περί διατηρήσεως των εκ της κοινωνικής ασφαλίσεως δικαιωμάτων εις περιπτώσεις μεταβολής ασφαλιστικού φορέως», και τας επ’ αυτού ερμηνευτικάς, γενικάς ή ειδικάς διαταγάς του Υπουργού Εργασίας. Σελ. 274,14 (α) 250 – 034 7.Αι συνεδριάσεις των Επιτροπών Διαχωρισμού δεν είναι δημόσιαι, δύναται όμως ο Πρόεδρος να καλέση Επιτροπάς ή μεμονωμένα άτομα προς παροχήν πληροφοριών ή γνωμών. 8.Αι πάσης φύσεως δαπάναι της λειτουργίας των Επιτροπών καταβάλλονται παρ’ ενός των Ταμείων Ασφαλίσεως Εμπόρων και Επαγγελματιών και Βιοτεχνών της Ελλάδος, οριζομένου υπό του Υπουργού της Εργασίας και καλύπτονται κατά το ήμισυ παρά του ετέρου των Ταμείων τούτων. Μητρώον των ησφαλισμένων Ατομικά ασφαλιστικά φύλλα κινήσεως και ατομικοί φάκελλοι αυτών Άρθρ.7.-1.Το ΤΑΕ τηρεί γενικόν Μητρώον των εις αυτό ησφαλισμένων κατά τύπον καθοριζόμενον δι’ αποφάσεως του Διοικητικού Συμβουλίου. Το Γενικόν Μητρώον τηρείται κατ’ αύξοντα αριθμόν και κατά χρονολογικήν σειράν ασφαλίσεως. Πλην του Γενικού Μητρώου δια την εύρυθμον λειτουργίαν του Ταμείου, δύναται να τηρώνται βοηθητικά Μητρώα ως και Γενικόν και Ειδικά ευρετήρια των ησφαλισμένων κατ’ απόφασιν του Διοικητικού συμβουλίου, καθορίζουσα και τον τύπον αυτών. Η εγγραφή του ησφαλισμένου εις το Γενικόν και τα Ειδικά Μητρώα και τα ευρετήρια, γίνεται αμέσως μετά την έγκρισιν της ασφαλίσεως. Δια την παρακολούθησιν της κινήσεως της δυνάμεως τηρούνται συγκεντρωτικά και κατ’ ασφαλιστικά περιοχάς δελτία κινήσεως των ησφαλισμένων. 39.Ε.α.14 Καταστατικό Ταμείου ΑσφαλίσεωςΕμπόρων (Τ.Α.Ε) 2.Μετά την εγγραφήν του ησφαλισμένου εις τα Μητρώα του Ταμείου, συντάσσεται ατομικόν ασφαλιστικόν φύλλον κινήσεως αυτού «καρτέλλα». Το ατομικόν ασφαλιστικόν φύλλον κινήσεως του ησφαλισμένου περιλαμβάνει ασφαλιστικά και οικονομικά στοιχεία αυτού, ήτοι: α)Τον αριθμόν του Γενικού Μητρώου και τυχόν τηρουμένου ειδικού Μητρώου. β)Το ονοματεπώνυμον, το όνομα πατρός και μητρός, και της συζύγου ή του συζύγου επί γυναικός και οικογενειακόν όνομα. γ)Τον τόπον και την χρονολογίαν γεννήσεως. δ)Το είδος του εμπορίου και την εθνικότητα. ε)Την διεύθυνσιν κατοικίας και την διεύθυνσιν επιχειρήσεως. ς)Την χρονολογίαν της πράξεως, δια της οποίας ενεκρίθη η υπαγωγή εις την ασφάλισιν ως και την χρονολογίαν ενάρξεως της ασφαλίσεως. ζ)Τα ονόματα και την χρονολογίαν γεννήσεως των τέκνων. η)Την φορολογικήν κατάταξιν του ησφαλισμένου. θ)Την ασφαλιστικήν κατηγορίαν εις ην υπάγεται ο ησφαλισμένος. ι)Τας καταβαλλομένας ασφαλιστικάς εισφοράς. ια)Τον ατομικόν λογαριασμόν του ησφαλισμένου, τον τυχόν μετενεχθέντα εξ άλλου ασφαλιστικού Οργανισμού. 3.Δι’ έκαστον ησφαλισμένον τηρείται ατομικός φάκελλος, εντός του οποίου εναποτίθενται και φυλάσσονται πάντα τα έγγραφα και τα στοιχεία τα σχετικά με την ασφάλισιν και τας σχέσεις του ησφαλισμένου μετά του Ταμείου, καθ’ όλην την διάρκειαν της ασφαλίσεως. Οι ατομικοί φάκελλοι των ησφαλισμένων των οποίων λήγει η μετά του Ταμείου ενεργός ασφαλιστική σχέσεις λόγω συνταξιοδοτήσεως των ιδίων ή των δικαιοδόχων αυτών, εντάσσονται εις τον δημιουργούμενον συνταξιοδοτικόν φάκελλον παρά τω Τμήματι Παροχών. Άρθρ.8.-Τα άρθρ. 12, 76, 77, 78, 79, 80 και 81 του Καταστατικού του ΤΑΕ, καταργούνται. Μεταβατική διάταξις «Δια την άσκησιν του δικαιώματος αναγνωρίσεως του υπό του δευτέρου εδαφίου της παρ. 4 του άρθρ. 5 του υπ’ αριθ. 47/1964 Β.Δ/τος, προβλεπομένου χρόνου εμπορικής απασχολήσεως, παρέχεται νέα προθεσμία, αρχομένη αφ’ ης έληξεν η δια του άρθρου μόνου του Β.Δ. 423/1968 παρασχεθείσα τοιαύτη, και λήγουσα την 31 Δεκ. 1971». Η ανωτέρω εντός « » μεταβατική διάταξις προσετέθη δια του άρθρ. 6 Β.Δ. 380 της 31 Μαΐου /8 Ιουν. 1971 (ΦΕΚ Α΄ 113).